KLASA: 112-01/23-03/01

URBROJ: 2196-119-01-23-11

Vukovar, 3. ožujka 2023. godine

**POZIV NA TESTIRANJE KANDIDATA (m/ž)**

koji su podnijeli pravovremene i potpune prijave te ispunjavaju formalne uvjete iz javnog

natječaja za popunu radnih mjesta u Državnom arhivu u Vukovaru

(Narodne novine br. 19/2023)

**I. Mjesto i vrijeme održavanja testiranja**

Pisano testiranje kandidata (m/ž) bit će održano **13. ožujka 2023. (ponedjeljak) od 8:00 do 9:00 sati u čitaonici Državnog arhiva u Vukovaru, Županijska 66, Vukovar.**

Zapisnik o rezultatima pisanog testiranja bit će objavljen na oglasnoj ploči Državnog arhiva u Vukovaru istoga dana, najkasnije do10:00 sati.

2. Testiranje iz informatičke osposobljenosti odnosi se na uobičajeno korištenje Windowsa i osnovnih programa MS Office, a kandidati (m/ž) koji su zadovoljili na pisanom testu bit će održano **13. ožujka 2023. (ponedjeljak), od 10:00 do 10:30 sati, u čitaonici Državnog arhiva u Vukovaru.**

Zapisnik o rezultatima testiranja informatičke osposobljenosti bit će objavljen na oglasnoj ploči Državnog arhiva u Vukovaru istoga dana, najkasnije do 11:30 sati.

3. Razgovor (intervju) s kandidatima (m/ž) koji su zadovoljili na testu informatičke osposobljenosti obavit će se **13. ožujka 2023. (ponedjeljak), s početkom u 12:00 sati, u Državnom arhivu u Vukovaru.**

Zapisnik o rezultatima razgovora (intervjua) bit će objavljen na oglasnoj ploči Državnog arhiva u Vukovaru istoga dana, najkasnije do 14:00 sati.

4. Nakon provedenog pisanog testiranja, testiranja informatičke osposobljenosti i razgovora (intervjua), utvrđuje se rang-lista kandidata (m/ž), prema ukupnom broju ostvarenih bodova te se sastavlja Zapisnik o provedenom postupku testiranja. Zapisnik i rang-lista kandidata (m/ž) bit će objavljeni na oglasnoj ploči Državnog arhiva u Vukovaru.

5. U tijeku je dostava pisanih obavijesti preporučenom poštom kandidatima (m/ž) prijavljenima na natječaj koji ne ispunjavaju formalne uvjete iz natječaja i/ili nisu podnijele pravovremenu i potpunu prijavu.

**II. Pravila testiranja, upozorenja i obavijesti**

1. Kandidati (m/ž) se moraju prijaviti na testiranjeod 7:30 do 8:00 sati.

2. Kandidati (m/ž) koji dođu nakon istaknutog roka neće moći pristupiti testiranju.

3. Ne postoji mogućnost naknadnog testiranja bez obzira na razloge koji pojedinog kandidata (m/ž) eventualno priječe da pristupi testiranju u naznačeno vrijeme.

4. Smatra da se da je kandidat (m/ž) koji se ne odazove na poziv za pisano testiranje, testiranje informatičke osposobljenosti i razgovor (intervju), bez obzira na razloge, povukao prijavu na natječaj.

5. Smatrat će se da je prijavu povukao i onaj kandidat (m/ž) koji tijekom testiranja remeti mir i/ili pravila ponašanja s kojima će biti upoznat, kao i kandidat (m/ž) koji ne predoči osobnu iskaznicu u svrhu dokazivanja identiteta.

6. Po dolasku na testiranje, od kandidata (m/ž) će biti zatraženo predočavanje osobne iskaznice radi utvrđivanja njegova identiteta. Kandidati (m/ž) koji ne mogu dokazati identitet, osobe za koje je utvrđeno da ne ispunjavaju formalne uvjete propisane javnim natječajem kao i osobe za koje se utvrdi da nisu podnijele prijavu na javni natječaj za radno mjesto za koje se obavlja testiranje, ne mogu pristupiti testiranju.

7. Po utvrđivanju identiteta, kandidati (m/ž) će biti upućeni u odgovarajuću prostoriju Arhiva u kojoj će se održavati testiranje.

8. Testiranje se obavlja u skladu s Odlukom o imenovanju Komisije za odabir kandidata.

9. Za vrijeme testiranja nije dopušteno:

- koristiti se bilo kakvom literaturom odnosno bilješkama,

- koristiti mobitel ili druga komunikacijska sredstva,

- napuštati prostoriju u kojoj se provjera odvija bez odobrenja osobe koja provodi testiranje,

- razgovarati s ostalim kandidatima (m/ž), niti na drugi način ometati ostale kandidate (m/ž).

10. Ukoliko pojedini kandidat (m/ž) prekrši pravila iz točke 9. Pravila testiranja, upozorenja i obavijesti bit će udaljen s testiranja, a test Povjerenstvo neće priznati niti ocijeniti.

11. Kandidati (m/ž) za radno mjesto arhivski/a tehničar/ka na testiranju mogu ostvariti najviše 50 bodova od čega najviše 30 bodova na pisanom testu, 10 bodova na testu informatičke osposobljenosti te 10 bodova na razgovoru (intervjuu).

12. Pisani test za radno mjesto arhivski/a tehničar/ka sadrži 30 pitanja iz područja arhivskog zakonodavstva i djelatnosti. Svako pitanje nosi 1 bod. Ukupan broj bodova iznosi 30. Kandidatima (m/ž) će biti omogućeno da test rješavaju 60 minuta (1 sat).

13. Smatra se da je kandidat (m/ž) zadovoljio na pisanom testu ako je postigao rezultat od najmanje 60% točnih odgovora, odnosno 18 bodova.

14. Test (provjera) informatičke osposobljenosti sastojat će se od 5 pitanja koja se odnose na praktični rad na računalu, odnosno na osnove uporabe korištenja Windowsa i osnovnih programa MS Office. Predviđeno vrijeme u kojem će svaki kandidat (m/ž) trebati riješiti sve postavljene zadatke i zadaće iznosi 20 minuta.

15. Smatra se da je kandidat (m/ž) zadovoljio na testu informatičke osposobljenosti i vještina ako je postigao rezultat od najmanje 60% točnih odgovora, odnosno 6 bodova.

16. Kroz razgovor s kandidatima (m/ž) valorizira se osobna prezentacija, komunikacijske vještine, interesi, profesionalni ciljevi i motivacija za rad na radnom mjestu za koje su se prijavili. Na razgovoru kandidati (m/ž) mogu ostvariti od 0 do 10 bodova kako je naznačeno na Obrascu za procjenu kandidata (m/ž) nakon obavljenog razgovora.

17. Smatra se da je kandidat zadovoljio na razgovoru (intervjuu) ako je postigao rezultat od najmanje 60 % točnih odgovora, odnosno 6 bodova.

18. O rezultatima natječaja kandidati (m/ž) će biti obaviješteni na isti način i u istom roku.

**III. Literatura za pripremu kandidata:**

Zakon o arhivskom gradivu i arhivima (NN 61/18, 98/19, 114/22), dostupno na: Ministarstvo kulture i medija RH - Propisi – Arhivska djelatnost, https:// https://min-kulture.gov.hr/propisi-543/arhivska-djelatnost-16231/16231

Uredba o osnivanju Državnog arhiva u Vukovaru ([NN 7/07](http://www.nn.hr/clanci/sluzbeno/2007/0289.htm)), dostupno na: Ministarstvo kulture i medija RH - Propisi – Arhivska djelatnost, https:// https://min-kulture.gov.hr/propisi-543/arhivska-djelatnost-16231/16231

Pravilnik o uvjetima smještaja, opreme, zaštite i obrade arhivskog gradiva, te broju i strukturi stručnog osoblja arhiva ([NN 1](http://www.nn.hr/clanci/sluzbeno/2004/1404.htm)[21/19](https://narodne-novine.nn.hr/clanci/sluzbeni/full/2019_12_121_2402.html)), dostupno na: Ministarstvo kulture i medija RH - Propisi – Arhivska djelatnost, https://min-kulture.gov.hr/propisi-543/arhivska-djelatnost-16231/16231

Pravilnik o korištenju javnog arhivskoga gradiva ([NN](http://www.nn.hr/clanci/sluzbeno/1999/1260.htm)[121/19](https://narodne-novine.nn.hr/clanci/sluzbeni/full/2019_12_121_2401.html)), dostupno na: Ministarstvo kulture i medija RH - Propisi – Arhivska djelatnost, https://min-kulture.gov.hr/propisi-543/arhivska-djelatnost-16231/16231 16231

Pravilnik o evidencijama u arhivima ([NN 90/02](http://www.nn.hr/clanci/sluzbeno/2002/1475.htm), [106/07](http://www.nn.hr/clanci/sluzbeno/2007/3098.htm)), dostupno na: Ministarstvo kulture i medija RH - Propisi – Arhivska djelatnost, https://min-kulture.gov.hr/propisi-543/arhivska-djelatnost-16231/16231

Pravilnik o upravljanju dokumentarnim gradivom izvan arhiva ([NN 105/20](https://narodne-novine.nn.hr/clanci/sluzbeni/full/2020_09_105_1963.html)), dostupno na: Ministarstvo kulture i medija RH - Propisi – Arhivska djelatnost, https://min-kulture.gov.hr/propisi-543/arhivska-djelatnost-16231/16231

ISAD (G): Opća međunarodna norma za opis arhivskoga gradiva, 2. zid., 2001., Zagreb, dostupno na: Hrvatski državni arhiv - Arhivska služba – Arhivske norme, http://www.arhiv.hr/hr-hr/Arhivska-služba/Arhivske-norme

<https://www.davu.hr>

|  |
| --- |
|  |